ભેટ લઇને સૈનિકો રતનસિંહ પાસે પહોંચ્યા.રતનસિંહે રાણીએ મોકલાવેલી નિશાની જોઇ – લોહી તરબોળ મસ્તક ! ઘડીભર તો એ આ મહાનારીનું બલિદાન જોઇને છક્ક થઇ ગયો.અને હવે તેનો બધો મોહ જતો રહ્યો.દુશ્મનોની સેના પર તે રીતસર કાળ બનીને તુટી પડ્યો.ભગવાન શિવ તાંડવ કરતા હોય એવું રૌદ્રરૂપ એણે ધારણ કર્યું.અને મુસ્લીમ સેનાને ભગાડી નહિ ત્યાં સુધી જંપ્યો નહિ….! મુઘલસેનાને ત્રાહિમામ્ પોકારાવી એ વિર પડ્યો.અને સ્વર્ગને દરવાજે હાડીરાણી તેની વાટ જ જોતી હતી….!